《台城路 三泖渔庄雅集图，为非石赋》
清代·戴延介

薄阴不散湖天暮，一丸飞破云影。积翠苔矶，嫩寒帘幕，早是离影乍整。

眠鸥梦警。又叶响菰蒲，挂帆风紧。惜别回头，九峰如睡髻鬟冷。

华年容易去也，叹欢悰渐减，鸿泥重认。明月街头，软红尘里，两地相思分领。

暗搔吟鬓，怕倦侣天涯，带围消损。一笛山阳，醉魂愁又醒。

作者简介：戴延介字受滋，号竹友，安徽休宁籍， 寄居吴门（今江苏苏州）。官卮部郎中。写兰竹，神韵超逸，书学黄坚，以意趣胜。著《银藤花馆词》。